Κωνσταντίνος του Χοεντσόλερν-Χέχινγκεν

Ο Κωνσταντίνος (γερμ. Konstantin, 16 Φεβρουαρίου 1801 - 3 Σεπτεμβρίου 1869) του Οίκου των Χοεντσόλλερν ήταν πρίγκιπας του Χοεντσόλλερν-Χέχινγκεν (1838-1849).

Βιογραφία
Ο Φρειδερίκος Γουλιέλμος Κωνσταντίνος Χέρμαν Τάσσιλος γεννήθηκε το 1801 στο Ζάγκαν και ήταν το μόνο παιδί του Φρειδερίκου Χέρμαν Όθωνα του Χοεντσόλλερν-Χέχινγκεν και της Παυλίνας, κόρης του Πέτερ φον Μπίρον, Δούκα της Κουρλάνδης και Σεμιγαλλίας.

Το 1869 απεβίωσε στο Ανάκτορο Πόλνις Νέττκοβ του Γκύνμπεργκ, στη Σιλεσία της Πρωσίας, σε ηλικία 68 ετών. Οι γιοί του από τον μοργανατικό γάμο του δεν είχαν δικαίωμα διαδοχής· έτσι τον διαδέχθηκε ο εγγονός του 7ου εξαδέλφου του, Κάρολος Αντώνιος του Χοεντσόλλερν-Ζιγκμαρίνγκεν, του νεότερου κλάδου.

Οικογένεια
Νυμφεύτηκε πρώτα το 1826 την Ευγενία ντε Μπωαρναί, κόρη του Εζέν ντε Μπωαρναί, Δούκα του Λόιχτενμπεργκ (γιου της Ιωσηφίνας Τασέρ ντε λα Παζρί).

Το 1847 απεβίωσε η Ευγενία και ο Κωνσταντίνος έκανε δεύτερο γάμο με την Αμαλί Σενκ φον Γκάυερν. Ο γάμος ήταν μοργανατικός και ο Φρειδερίκος Γουλιέλμος Δ΄ της Πρωσίας απένειμε στη σύζυγό του και τους απογόνους της τον τίτλο του κόμη/κόμισσας του Ρότενμπουργκ και είχε τρία τέκνα:
 Φρειδερίκη Βιλελμίνη Ελισάβετ (1852 - 1914), παντρεύτηκε πρώτα τον Άρτουρ φον Ρόζεν και μετά τον Γιούλιους φον Λόμπτοβ.
 Φρειδερίκος Γουλιέλμος Κάρολος (1856 - 1912), νυμφεύτηκε πρώτα τη Ντοροτέα Σίρμερ, μετά την Ελφρήντε φον Κράνε και έπειτα την Καταρίνα Μπίλλιγκ και είχε τέκνα:
 Φρειδερίκος Γουλιέλμος (1886 - 1916).
 Φρειδερίκος (1897 - 1932), νυμφεύτηκε τη Μαργκαρίτα Χέρουτ φον Ρόντεν και είχε τέκνα:
 Άιτελ Φρειδερίκος (1919 - 1944).
 Ιωάννης Γεώργιος (1921 - 1943).
 Βαρβάρα (1893 - 1965), παντρεύτηκε πρώτα το Βίλχελμ Ζήγκφριντ Μέννιχ και μετά το βαρόνο Πάουλ φον Λα Βαλέτ Σαιν Ζορζ.
 Ούσουλα (1896 - 1984), παντρεύτηκε το Φέρντιναντ Πάφατσυ.
 Αικατερίνη (1900 - 1975), παντρεύτηκε το Χανς Χέρμπερτ φον Όλεν και Άντλερσκρον.
 Γουλιέλμος Φρειδερίκος Λουδοβίκος Γουσταύος (1861 - 1929), νυμφεύτηκε την κόμισσα Φέντα Μαρία τσου Ντόνα-Σλόντην και είχε τέκνα:
 Φρειδερίκος Γουλιέλμος (1895 - 1961), νυμφεύτηκε την Έλλινορ Γκέλλερ και είχε τέκνα:
 Στέφανος Αδόλφος (1940 - 1997), νυμφεύτηκε τη Χέλλα Άιζεντραουτ.
 Γουλιέλμος Ιωσήφ (γενν. 1945), νυμφεύτηκε την Ανγκέλικα Μαντέγια.
 Ανγκέλικα Βερόνικα Έλλινορ (γενν. 1950), παντρεύτηκε το Μάνφρεντ Σούμπερτ.
 Ιωακείμ Αλβέρτος (1897 - 1978), νυμφεύτηκε πρώτα την Άντελαϊντ Χμηλέβσκι και είχε τέκνα:
 Αρμίν (γενν. 1933), παντρεύτηκε πρώτα την Έντιτ Φρεντερίκα και μετά την Όντα Λήκερ.
 Κάρολος Χάιντς (γενν. 1934), νυμφεύτηκε πρώτα τη Μπέατριξ Κονράντι και μετά τη Σεσίλια Χέμμερ.
Ακόμη, είχε μια κόρη από σχέση του με τη Ζοφί Σέρερ:

 Λουντοβίκα Ζοφία (1824 - 1884).

Πηγές
 Anton-Heinrich Buckenmaier, Michael Hakenmüller: Friedrich-Wilhelm Constantin. Der letzte Fürst. Glückler, Hechingen 2005
 Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 257 ff.
 Παραπομπές 

Κατηγορία:Οίκος των Χοεντσόλερν